 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራ ኣብ ዓለማዊ መዓልቲ ግዳያት ዓፈናን ማእሰርትን ጋዜጠኛታት 2 ሕዳር 2019 ምንጪ ስእሊ, Getty Images ሎሚ ዓለማዊ መዓልቲ ግዳያት ዓፈናን ማእሰርትን ጋዜጠኛታት እዩ ሓፈሻዊ ባይቶ ሕቡራት ሃገራት ኩለን ኣባል ሃገራት ኣብ ልዕሊ ጋዜጠኛታትን ትካላት ሚድያን ዝግበር ዘይሕጋውን ዘይምኽኑይን ማእሰርትን ኢፍትሓዊ ተግባራት ንክውገድ ከተባብዓን ክልተ ሕዳር ከም መዓልቲ ዝኽሪ ውጹዓት ሞያውያን ሚድያ ክዝክራ ይጽውዕ ኣብ ዝሓለፈ ዓሰርተ ክልተ ዓመታት ልዕሊ 1,000 ጋዜጠኛታት ከምዝተቐትሉ ኣብ ዕላዊ መርበብ ሓበሬታ ሕቡራት ሃገራት ዝሰፈረ ጸብጻብ የረጋግጽ ኣብ ሳልሳይ መዓልቲ ምረቓይ ካብ መደቀሲየይ ወሲዶምኒ ብዛዕባ ኤርትራ ክሓስብ ከሎኹ ብዛዕባ ፍትሕን ሰብኣዊ መሰልን እሓስብ እዚ ኣሃዝ ከኣ ነቶም ኣብ ናይ ግጭትን ጎንጽን ዞባ ይኹን ኣብ ንቡር ኩነት መዓልታዊ ስርሖም እናካየዱ ብሰበስልጣን ስርዓታት ሃደንን ማእሰርትን ንዘጋጠሞምን ምስተኣስሩ ንዝተሰወሩ ጋዜጠኛታትን ኣይጽንብርን ኣብ ልዕሊ ጋዜጠኛታት ካብ ዝወርዱ ዓሰርተ ጉዳያት እቲ ሓደ ጥራሕ ብሕጋዊ መስርሕ ናብ ቤት ፍርዲ ከምዝቐርብ ዝሓበረ እቲ ጸብጻብ ኣብ ልዕሊ ደቀንስትዮ ጋዜጠኛታት ዘጋጥም ጾታዊ ዓመጽን ግህሰትን እውን ከምዘሎ ይሕብር ኣብ ኤርትራ እኳ እቶም ድሕሪ ኲናት ዶባት ኢትዮ ኤርትራ ኣተሓሕዛን ኣልያን ኲናት ክልተ ዓመት ክግምገም ክሳብ ሽዑ ተወንዚፉ ዝጸንሐ ሃገራዊ ቅዋም ክትግበር እቲ ንህዝቢ ዝተኣትወ መብጽዓ ምትካል ሰለማውን ደሞክራሲያውን ስርዓት ክቀላጠፍ ወዘተ . 